גוש אדומים

גוש אֲדֻמִּים הוא גוש התנחלויות בצפון-מערב מדבר יהודה המתפרס על מדבר אדומים. גוש אדומים נמצא מזרחית לירושלים וגובל בצפונה, בשכונת פסגת זאב. הגוש נקרא על שם "מעלה אדומים" אשר היוותה את הדרך המרכזית שקישרה בין ירושלים במערב לאדום במזרח.

הגוש כולל את היישובים מעלה אדומים, כפר אדומים, אלון, ענתות, נופי פרת, מעלה מכמש, מצפה יריחו, קידר וקידר דרום. כיום כאשר מדברים על גוש אדומים מדברים בדרך כלל רק על היישובים כפר אדומים, אלון ונופי פרת. היישוב הראשון (שכיום עיר) שהוקם במקום היה מעלה אדומים. לפי ההגדרה המצומצמת, מתגוררות בגוש כ-980 משפחות (כ-4,900 נפש). לפי ההגדרה המורחבת, מתגוררים בגוש כ-50,000 תושבים, מרביתם כאמור במעלה אדומים.

בתחום הגוש נמצא שטח E-1 שנקרא גם מבשרת אדומים. ממערב לגוש שוכנים היישובים הפלסטיניים אבו דיס, אלעיזריה ובסמיכות למעלה אדומים, לאורך כביש מספר 1, נמצאות קהילות השבט הבדואי ערב אל-ג'האלין.

יישובי הגוש
מספרשםצורת היישובשנת הקמהמספר תושבים1מעלה אדומיםעיר197538,1002כפר אדומיםיישוב קהילתי19795,0763מצפה יריחויישוב קהילתי19772,8274מעלה מכמשיישוב קהילתי19811,7445קידריישוב קהילתי19851,6466עלמוןיישוב קהילתי19821,4677נופי פרתיישוב קהילתי19921,2008אלוןיישוב קהילתי1990250 משפחות9קידר דרוםיישוב קהילתי198434 משפחות10משמר יהודהמאחז2019כמה משפחות

הערות שוליים

*
קטגוריה:התנחלויות ביהודה ושומרון
אדומים